Eesti U-17 Esivõistlustel osaleb 67 poksijat  25.-27. jaanuarini Sillamäel toimuvatele Eesti U-17 Esivõistlustele poksis registreerus 67 sportlast 18 spordiklubist. Eesti Poksiliidu peasekretäri Darja Saare sõnul osalevad võistlustel 15-16 aastased poksijad Raplast, Paidest, Tartust, Tallinnast, Jõhvist, Kohtla-Järvelt, Narvast, Sindist, Sillamäelt ja Valgast. Esindatud on kõik Eesti tugevamad poksikeskused ja tegusamad klubid. Esivõistluste eelringid toimuvad 25. jaanuaril ja poolfinaalid 26. jaanuaril. Võitjad selguvad 27. jaanuaril. Esivõistlused toimuvad Eesti Poksiliidu egiidi all. Peakorraldajaks on Eesti Poksikohtunike Liit koostöös Sillamäe spordiklubiga Evail-Athletics.